cyanic-selkie/wikianc huggingface dataset:
Edmunds Lukevics
Biogrāfija
1958. gadā uzsāka darba gaitas Latvijas Organiskās sintēzes institūtā, kur 1970. gadā sāka vadīt Metālorganisko savienojumu laboratoriju. No 1980. līdz 1982. gadam bijis institūta direktora vietnieks, pēc tam līdz 2003. gadam arī vadījis to. Laikā no 1987. līdz 1991. gadam Lukevics bijis Latvijas Zinātņu akadēmijas Prezidija un Senāta loceklis, no 1987. līdz 1999. gadam darbojās Zinātņu akadēmijas Terminoloģijas komisijā. Lasījis vieslekcijas dažādās ārvalstu universitātēs.
Nodarbojies ar IV grupas elementu organisko savienojumu sintēzes, struktūras un bioloģiskās aktivitātes pētīšanu. Lukevics ir publicējis vairāk nekā 150 zinātniskos rakstus. Vairāku starptautisku organizāciju biedrs.
1986. gadā ieguva Latvijas PSR Nopelniem bagātā zinātnes darbinieka goda nosaukumu, 1997. gadā saņēmis pirmās pakāpes Triju Zvaigžņu ordeņa Goda zīmi, divas Latvijas PSR Valsts prēmijas (1974, 1989). Ir vairāku citu apbalvojumu laureāts, tai skaitā ir saņēmis Latvijas Zinātņu akadēmijas Lielo medaļu.
Tone
Tone var būt:
Kjustendilas apgabals
Kjustendilas apgabals (bg) ir apgabals Bulgārijas rietumos, nosaukts tā administratīvā centra — Kjustendilas — vārdā. Ziemeļos tas robežojas ar Pernikas apgabalu, austrumos ar Sofijas apgabalu, dienvidos ar Blagojevgradas apgabalu, bet rietumos robežojas ar Ziemeļmaķedoniju un Serbiju. Kjustendilas apgabals administratīvi sīkāk iedalās 9 pašvaldībās. 2016. gadā Kjustendilas apgabalā dzīvoja 123 tūkstoši iedzīvotāju. Lielākās pilsētas ir Kjustendila, Dupnica un Bobovdola.
Kjustendilas apgabalā atrodas Rilas klosteris un daļa no Rilas nacionālā parka.
Grunduļu dzimta
Grunduļu dzimta (Gobioninae) ir viena no karpveidīgo kārtas (Cypriniformes) dzimtām, kas apvieno 207 saldūdens zivju sugas un kas tiek iedalītas 28 ģintīs. Lielākā ģints dzimtā ir grunduļi (Gobio), kas apvieno 38 zivju sugas, bet otra lielākā — sīkpūšļa grunduļi (Microphysogobio) ar 26 sugām. Vairākas ģintis ir monotipiskas, un tajās ir tikai viena suga. Šīs dzimtas zivis mājo Eiropā un Āzijā.
Balstoties uz ģenētiskajiem atklājumiem, 2016. gadā tika izdalīta grunduļu dzimta. Pirms tam šī zivju grupa tika sistematizēta kā karpu dzimtas apakšdzimta. Līdz ar jaunākajām iespējām ģenētikas zinātnē grunduļu dzimtas klasifikācija, līdzīgi kā citu dzīvnieku klasifikācijas, piedzīvo biežas izmaiņas — ik pa brīdim kādas ģintis tiek atdalītas, citas pievienotas vai izveidotas jaunas.
Latvijā
Latvijā savvaļā mājo viena grunduļu dzimtas suga — grundulis (Gobio gobio). Tas sastopams daudzās upēs un ezeros, arī Rīgas līča piekrastē upju grīvu tuvumā. Iespējams, Latvijā sastopama arī otra grunduļu dzimtas suga — Amūras čebačeks (Pseudorasbora parva). Tas kopā ar balto amūru, melno amūru, balto platpieri un raibo platpieri ievests un iedzīvojies Lietuvā, Ukrainā, Moldovā un vairākās citās Austrumeiropas valstīs. Latvijā savvaļas populācijas izveidošanās nav zināma. Iespējama populāciju pastāvēšana dīķsaimniecību tuvumā, kur tiek audzēts baltais un melnais amūrs, kā arī baltais un raibais platpieris.
Ruta Kardoso
Ruta Vokla Kardoso (pt; Salvadora —  Salvadora) bija Brazīlijas starptautiskā meistare šahā (1970).
Biogrāfija
1960. un 1970. gados bijusi vadošā Brazīlijas šahiste. Septiņas reizes uzvarējusi Brazīlijas sieviešu šaha čempionātos (1963, 1965, 1966, 1967, 1968, 1972, 1977). Trīs reizes uzvarējusi Dienvidamerikas sieviešu šaha čempionātos (1966, 1969, 1972). Par panākumiem turnīros FIDE 1970. gadā Kardoso piešķīra starptautiskās meistares (WIM) nosaukumu.
Trīs reizes piedalījusies Pasaules šaha čempiones izcīņas cikla starpzonu turnīros, kuros 1971. gadā Ohridā dalījusi 16.-17. vietu, 1973. gadā Menorkā palikusi 17. vietā, bet 1979. gadā Riodežaneiro ieņēmusi 16. vietu.
Pārstāvējusi Brazīlijas komandu Pasaules šaha olimpiādēs, kurās piedalījusies 5 reizes (1972-1974, 1978-1982). Individuālajā vērtējumā izcīnījusi sudraba (1972) medaļu.
Bijusi precējusies ar šaha lielmeistaru Pālu Benko.
FK AS Trenčín
FK AS Trenčín ir Slovākijas futbola klubs no Trenčīnas. Dibināts 1992. gadā, pašlaik spēlē Slovākijas Superlīgā.
Ж
Ж (ж) ir kirilicas burts. Tas ir sastopams daudzos slāvu valodu alfabētos, kur izmanto kirilicu. Šis burts visbiežāk reprezentē balsīgu alveopalatālu berzeni /ʒ/ (latviešu valodā tā izrunā burtu ž) vai balsīgu retrofleksu berzeni /ʐ/. Transkripcijā uz latīņu alfabētu ж tiek attēlots vai nu kā zh vai kā ž.
Ж burta unikods ir U+0416, bet mazā burta ж unikods ir U+0436.
Izmantošana
Burts ж ir sastopams visos slāvu alfabētos, kur izmanto kirilicu.
Rītdienas robeža
"Rītdienas robeža" (en un en) ir 2014. gada amerikāņu zinātniskās fantastikas filma, kuras režisors ir Daglass Limans. Galvenās lomas filmā attēlo Toms Krūzs un Emilija Blanta. Filma balstīta uz japāņu romāna jauniešiem All You Need Is Kill motīviem. Filma ir par majoru Viljamu Keidžu, armijas sabiedrisko attiecību darbinieku, kurš, būdams bez kaujas pieredzes, ir spiests iesaistīties kaujā pret citplanētiešiem. Kad Viljams kaujas laikā iet bojā, viņš atklāj, ka ikreiz, kad nomirst, atgriežas atpakaļ laikā. Filma ieguva augstus kases ieņēmumus, kā arī pārsvarā pozitīvus kritiķu novērtējumus. Tā ir devītā ienesīgākā filma, kurā tēlo Toms Krūzs.
Elektroniskā balsošana
Elektroniskā balsošana (arī zināma kā e-balsošana vai attālinātā balsošana) ir balsošanas forma, izmantojot elektroniskos līdzekļus, lai palīdzētu nodot un skaitīt balsis. E-balsošanas populārākais pielietojums ir e-pārvaldē, piemēram, organizējot e-vēlēšanas valsts pārvaldi pārstāvošo spēku izraudzīšanai, vai arī e-referendumu par kāda konkrēta jautājuma izlemšanu.
E-balsošanu var veikt ar speciāli tam paredzētām elektroniskās balsošanas iekārtām, vai arī ar datoru vai mobilo ierīci, kas pieslēgta internetam. E-balsošanas sistēmām var būt dažādas automatizācijas pakāpes, sākot no vienkāršas balss atzīmēšanas papīra biļetenā, līdz pat visaptverošai balsu ievades sistēmai, kas ietver balsu registrāciju, datu šifrēšanu un to pārsūtīšanu uz serveriem, kā arī vēlēšanu rezultātu skaitīšānu un tabulāciju.
Kritika
Balsošanas sistēmām kļūsot sarežģītākām un iekļaujot programmatūru, radušās jaunas, atšķirīgas krāpšanās metodes. Citi eksperti norādīuši uz problēmām elektroniskajā balsošanā no teorētiska skatpunkta, argumentējot, ka cilvēki nav spējīgi pārbaudīt darbības, kas notiek elektroniskā iekārtā un tā kā nav iespējams šīs darbības pārbaudīt, tām nevar uzticēties. Atsevišķi eksperti izteikuši plašāk mēroga apgalvojumu, ka cilvēki nevar uzticēties programmai, ko paši nav sarakstījuši.
Derbenta
Derbenta ir pilsēta Krievijā, Dagestānas Republikā. Tā atrodas pie Kaspijas jūras, netālu no Krievijas–Azerbaidžānas robežas. 2021. gadā pilsētā dzīvoja gandrīz 125 tūkstoši iedzīvotāju. Pēc šī rādītāja tā ir trešā lielākā pilsēta Dagestānā aiz Mahačkalas un Hasavjurtas. Pēc etniskā sastāva pilsētā visvairāk dzīvo lezgīni (33%), azerbaidžāņi (32%) un tabasarani (15%).
Kriss Kāmans
Kristofers Zeins Kāmans (Christopher Zane Kaman; dzimis Grandrapidsā, Mičiganas štatā, ASV) ir bijušais amerikāņu basketbolists, kas pārstāvēja Vācijas basketbola izlasi. Spēlēja centra pozīcijā. Pēdējā komanda, kurā spēlēja — NBA klubs Portlendas "Trail Blazers".
Karjera
2003. gada NBA draftā viņu Losandželosas "Clippers" izraudzījās ar kopējo 6. kārtas numuru. "Clippers" sastāvā 2006. gadā kvalificējās NBA izslēgšanas spēlēm, savukārt otrreiz šādu panākumu klubam nav izdevies sasniegt. Debijas sezonā K. Kāmans piedalījās visās 82 spēlēs, taču individuāli veiksmīgākā spēlētājam bija 2009.—2010. gada sezona, kad vidēji spēlē tika gūti 18,5 punkti, un viņš saņēma iespēju piedalīties 2010. gada NBA Visu zvaigžņu spēlē. 2011. gada K. Kāmans kopā ar Elfaruku Aminu un Ēriku Gordonu tika aizmainīts uz Ņūorleānas "Hornets" pret Krisu Polu. 2012. gadā viņš kā brīvais aģents noslēdza līgumu ar Dalasas "Mavericks". "Mavericks" sastāvā aizvadīja vienu sezonu, nākamo sezonu aizvadīja Losandželosas "Lakers", bet kopš 2014. gada jūlija pārstāvēja Portlendas "Trail Blazers".
Vācijas izlase
Lai arī K. Kāmans ir dzimis ASV un nerunā vācu valodā, 2008. gadā viņš ieguva Vācijas pilsonību (viņa ģimenes saknes ir meklējamas Vācijā). Vācijas izlasē debitēja 2008. gadā, kad spēlēja Pekinas olimpiskajās spēlēs.
Spēlmaņu nakts 1994
Balsošana par 1994. gada Latvijas profesionālo teātru jauniestudējumu skates laureātiem notiek 1995. gada 1. jūnijā, bet balvu pasniegšanas ceremonija – Dailes teātrī. Scenārijs un režija - Baiba Rubesa un Brigita Strode, skatuves iekārtojums - Andris Freibergs. Šās ceremonijas veidotāji ierosina Latvijas profesionālo teātru jauniestudējumu skates apbalvošanas ceremoniju nosaukt par Spēlmaņu nakti.
Žūrija
Žūrijā darbu turpina tie paši, kas vērtēja jau 1993. gada teātru sniegumu. Žūrijas priekšsēdētājs - Ģirts Nagainis.
Tošihiro Aojama
Nacionālā izlase
!Kopā||8||1
Ada van der Gīsena
Ada van der Gīsena (nl; dzimusi ) ir Nīderlandes šahiste.
Biogrāfija
1970. gados bijusi viena no vadošajām Nīderlandes šahistēm. 1973. gadā uzvarējusi Nīderlandes sieviešu šaha čempionātā. Pārstāvējusi Nīderlandes komandu Pasaules šaha olimpiādēs, kurās piedalījusies 3 reizes (1972-1976), un individuālajā vērtējumā izcīnījusi 2 sudraba (1972, 1976) medaļas.
2003. un 2011. gadā kļuvusi par Nīderlandes pilsētas Alfenas šaha kluba Alphense Schaakclub senioru turnīra uzvarētāju.
Mastodon (programmatūra)
Mastodon ir brīvā un atvērtā pirmkoda programmatūra pašmitināto sociālo tīklu pakalpojumu darbināšanai. Tam ir Twitter pakalpojumam līdzīgas mikroemuāru rakstīšanas funkcijas, kuras piedāvā liels skaits neatkarīgi uzturētu mezglu, kas pazīstami kā instances, un katram ir savs rīcības kodekss, pakalpojumu sniegšanas noteikumi, konfidencialitātes un moderēšanas politikas.
Katrs lietotājs ir noteiktas Mastodon instances dalībnieks (ko sauc arī par serveri), kas var sadarboties kā apvienots sociālais tīkls, ļaujot lietotājiem dažādās instancēs mijiedarboties savā starpā. Tas ir paredzēts, lai sniegtu lietotājiem elastību izvēlēties instanci, kuras politikām viņi dod priekšroku, bet saglabāt piekļuvi plašākam sociālajam tīklam. Mastodon ir arī daļa no Fediverse serveru platformu ansambļa, kas izmanto kopīgus protokolus, kas ļauj dalībniekiem mijiedarboties arī ar lietotājiem citās saderīgās platformās, piemēram, PeerTube un Friendica.
Mastodon talismans ir dzīvnieks ar snuķi, kas atgādina mastodonu vai mamutu un dažkārt tiek attēlots, lietojot planšetdatoru vai viedtālruni. Ziņojumi, kas publicēti, izmantojot programmatūru, tiek saukti par "taurējumiem". Mastodon sākotnējo versiju radīja Eigens Ročko un 2016. gada oktobrī par to paziņoja Hacker News vietnē.
Finansēšana
Mastodon izmanto pūļa finansējumu un neizvieto reklāmas; 2022. gada novembrī to atbalstīja ap 3500 cilvēki. Kopš 2021. gada tas reģistrēts Vācijā kā bezpeļņas organizācija ("gemeinnützige GmbH").
Moziņki
Moziņki ir ciems Balvu novada Bērzkalnes pagastā. Atrodas pagasta ziemeļaustrumu daļā 12 km no pagasta centra Bērzkalnes, 14 km no novada centra Balviem un 233 km no Rīgas.
Apdzīvotā vieta atrodas autoceļa V471 (Dubļeva–Moziņki) galā. Netālu atrodas vietējas nozīmes arheoloģijas piemineklis Moziņku senkapi (Kara kapi).
Ičņa
Ičņa (uk) ir pilsēta Ukrainas ziemeļaustrumu daļā, Čerņihivas apgabala dienvidos, Ičņas rajona centrs.
Vēsture
Rakstos zināma no 14. gadsimta, kad atradās Lietuvas lielkņazistes, vēlāk Žečpospolitas sastāvā. 1654. gadā iekļāvās Hetmanščinā, kas bija Krievijas autonoms apgabals. Pēc Oktobra revolūcijas ietilpa Ukrainas PSR. Otrā pasaules kara laikā no 1941. gada 14. septembra līdz 1943. gada 15. septembrim atradās vācu okupācijā. 1957. gadā Ičņai tika piešķirtas pilsētas tiesības. No 1991. gada — neatkarīgās Ukrainas sastāvā.
Ičņā dzimis tēlnieks Ivans Martoss (Иван Петрович Мартос, 1754—1835).
Nopietns cilvēks
"Nopietns cilvēks" (en) ir 2009. gada ASV drāma. Filmas veidotāji ir Džoels un Ītans Koeni. Filmā galvenās lomas atveido Maikls Stūlbargs, Ričards Kainds un Freds Melameds.
Filma ir par ebreju un fizikas profesoru Leriju Gopniku (Stūlbargs), kurš sastopas ar dažādām problēmām gan profesionālajā, gan privātajā dzīvē, liekot viņam uzdot jautājumus par savu ticību.
"Nopietns cilvēks" saņēma plašu kritiķu atzinību. Filma iekļuva Amerikas Kinoinstitūta un National Board of Review 2009. gada 10 labāko filmu sarakstā. Filma saņēma Amerikas Kinoakadēmijas balvas nomināciju kategorijā labākā filma. Stūlbargs tika nominēts Zelta globusa balvai kā labākais aktieris.
Alphensijas distanču slēpošanas un biatlona centrs
Alphensijas distanču slēpošanas un biatlona centrs (알펜시아 크로스컨트리 / 바이애슬론 센터) ir sporta centrs Alphensijas kurortā, Phjončhanā, Dienvidkorejā. Centrs pielāgots distanču slēpošanas un biatlona sacensību organizēšanai. Abu sacensību vietu tribīnes ir vizuāli līdzīgas un atrodas viena otrai līdzās. Pie centra atrodas arī tramplīnlēkšanas stadions.
Starp ziemām centra teritorijas tiek izmantotas kā golfa laukumi, saukti par Alpensia 700.
Alphensijas distanču slēpošanas un biatlona centra ietilpība ir 7500 vietu (4500 sēdvietas / 3000 stāvvietas).
Vēsture
Pēc Alphensijas kūrorta izveidošanas, centrs atbilstoši tika pārbūvēts kūrorta prasībām. 2013. gada speciālajās olimpiskajās spēlēs tur norisinājās distanču slēpošanas sacensības, bet biatlona trasē — sniega kurpju skriešanas sacensības. 2018. gada ziemas olimpiskajās spēlēs centrā norisinājās distanču slēpošanas, biatlona un ziemeļu divcīņas sacensības.
Auniņa Šona piedzīvojumi
2015. gadā tika izdota Aardman Animations radīta pilnmetrāžas animācijas filma "Auniņš Šons. Filma" (Shaun the Sheep The Movie) par auniņa Šona brīvdienu piedzīvojumiem lielpilsētā.
Sižets
Katrā sērijā auniņš Šons saskaras ar visdažādākajiem notikumiem lauku dzīvē. Tas izraisa konfliktus, ko Šons ar draugiem līdz sērijas beigām atrisina. Varoņiem ir jāizvairās no tikšanas pieķertiem un atklātiem. Seriālā tēli nesarunājas, un tajās retajās reizēs, kad to dara, izdveš tikai skaņas. Tā kā seriālā nav dialogu pat no cilvēku puses, tas ir pieskaitāms mēmajam kino. Tomēr, lai paustu tēlu izjūtas, ir pievienotas nopūtas, vaidi, blējieni un citas skaņas.
Erazems Lorbeks
Erazems Lorbeks (sl; dzimis ) ir slovēņu basketbolists, spēlē spēka uzbrucēja pozīcijā, Slovēnijas basketbola izlases dalībnieks. Pašlaik (2012) pārstāv Spānijas klubu Barselonas "Regal".
Karjeru sācis dzimtās Slovēnijas klubā Union Olimpija. Vēlāk spēlējis Itālijas, Spānijas un Krievijas klubos. 2005. gadā viņš tika atzīts par Eirolīgas uzlēcošo zvaigzni. 2011.—2012. gada sezonā tika iekļauts līgas simboliskajā pirmajā izlasē, iepriekš divas sezonas pēc kārtas (2009, 2010) tika iekļauts Eirolīgas simboliskajā otrajā izlasē. Barselonas "Regal" sastāvā kļuvis par 2009.—2010. gada Eirolīgas čempionu. 2005. gada NBA draftā viņu Indiānas "Pacers" izraudzījās otrajā kārtā ar kopējo 44. kārtas numuru. 2011. gada NBA drafta laikā tiesības uz viņu tika atdotas Sanantonio "Spurs" kā daļa no maiņas darījuma.
Slovēnijas izlases sastāvā piedalījies četros Eiropas čempionātos (2005, 2007, 2009, 2011). 2009. gadā tika izcīnīta 4. vieta.
Džese Aizenbergs
Džese Ādams Aizenbergs (en; dzimis ) ir amerikāņu aktieris.
Tonijs Galopēns
Tonijs Galopēns (dzimis ) ir profesionāls Francijas šosejas riteņbraucējs, kurš šobrīd pārstāv UCI ProTeam komandu . Dzimis Durdānā, Ildefransā, Galopēns šobrīd dzīvo Anžervilē.
Džese Aizenbergs
Televīzijā debitējis 1999. gadā ar lomu TV seriālā Get Real, kurā filmējās no 1999. līdz 2000. gadam. Kļuva plašāk pazīstams 2009. gadā ar lomām filmās "Piedzīvojumu zeme" un "Laipni lūgti Zombijzemē!", līdz tam bija filmējies tādās filmās kā "Imperatoru klubs" (2002), "Kalmārs un valis" (2005) un The Education of Charlie Banks (2007). Vēlāk filmā par Facebook sociālā tīkla izveidi "Sociālais tīkls" (2010) attēloja Facebook izveidotāju Marku Zakerbergu. Par lomu šajā filmā Aizenbergu kā labāko aktieri nominēja Zelta globusa balvai un Amerikas Kinoakadēmijas balvai. Pēc tam filmējies filmās Holy Rollers (2010) un "Aplaupīt 30 minūtēs" (2011), kā arī ierunājis vienu no galvenajiem varoņiem animācijas filmā "Rio" (2011).
Tonijs Galopēns
Savu lielāko uzvaru viņš guva 2013. gadā, uzvarot Sansevastjanas klasikas sacensībās, tāpat uzvarējis vienā 2014. gada Tour de France sacensību posmā.
Džese Aizenbergs
2022. gadā režisējis savu pirmo filmu When You Finish Saving the World.
Alfrēds Deblins
Alfrēds Deblins (, dzimis, miris ) bija ebreju izcelsmes vācu ekspresionisma rakstnieks. Plaši pazīstams ar vienu savu darbu 1929. gadā izdoto romānu "Berlīne, Aleksandra laukums" (Berlin Alexanderplatz).
Dzimis ebreju ģimenē Štetīnē. 1888. gadā ģimenē pārcēlās uz Berlīni. Studēja medicīnu Berlīnes Humboltu universitātē un Freibugas Universitātē. Strādāja par psihiatru Berlīnē, Aleksandra laukuma rajonā, kas tolaik bija nabadzīgs nakts uzdzīves rajons. Publicēja stāstus ekspresionistu žurnālā Der Sturm.
Pirmā pasaules kara laikā dienēja par armijas ārstu. Pēc kara 1924. gadā kļuva par Vācijas rakstnieku asociācijas (Schutzverband Deutscher Schriftsteller) prezidentu.
Kad Vācijā varu sagrāba nacisti, Deblins apmetās Parīzē, un 1936. gadā kļuva par Francijas pilsoni. Pēc Vācijas iebrukuma Francijā, caur Portugāli devās uz ASV, kur strādāja Holivudā. Pēc kara atgriezās Vācijā, tomēr, nepieņemdams pēckara Vācijas valdošo gaisotni, vēlāk atkal apmetās Francijā.
Āzijas un Klusā okeāna ekonomiskā sadarbība
Āzijas un Klusā okeāna ekonomiskā sadarbība jeb APEC (en) ir starpvaldību sadarbības modelis, kurā ir 21 dalībvalsts no Klusā okeāna reģiona, lai veicinātu saimniecisko izaugsmi šajās valstīs un nodrošinātu brīvo tirdzniecību reģionā. APEC dibināta un tās galvenā mītne atrodas Singapūrā.
Āzijas un Klusā okeāna ekonomiskajā sadarbībā ir 21 dalībvalsts. Tās ir šādas (iekavās norādīts pievienošanās gads organizācijai):
Jošinori Muto
Jošinori Muto (ja; dzimis ) ir japāņu futbolists, bijis Japānas futbola izlases dalībnieks. Pašlaik (2021) pārstāv Japānas klubu Vissel Kobe.
Nacionālā izlase
!Kopā||18||2
Jūsaku Maedzava
Jūsaku Maedzava (前澤 友作, Maezawa Yūsaku, dzimis ) ir Japānas uzņēmējs, miljardieris, mūziķis, mākslas darbu kolekcionārs.
Jaunība
1991. gadā iestājās Waseda Jitsugyo vidusskolā. Tur viņš kopā ar klasesbiedriem izveidoja mūzikas grupu Switch Style, kurā viņš bija bundzinieks. 1993. gadā grupa izlaida pirmo EP ierakstu. Pēc vidusskolas beigšanas Maedzava nolēma nemācīties koledžā; tā vietā viņš ar draudzeni pārcēlās uz ASV. Tur viņš sāka kolekcionēt mūzikas kompaktdiskus un ierakstus. Kad 1995. gadā Maedzava atgriezās Japānā, viņa albumu kolekcija kļuva par viņa pamatu viņa pirmajam uzņēmumam, kas pārdeva importētos albumus un CD pa pastu.
Ivone Mojsēsa
Ivone Mojsēsa (pt; dzimusi 1945. gadā, mirusi 22. oktobrī 2018. gadā) bija Brazīlijas šahiste.
Jūsaku Maedzava
Bizness
1998. gadā Jūsaku Maedzava izmantoja albumu pasta pasūtījumu biznesu par pamatu, lai izveidotu uzņēmumu Start Today. Tajā pašā gadā viņa mūzikas grupa parakstīja līgumu ar BMG Japan. 2000. gadā Start Today bija pārgājis uz tiešsaistes platformu, sācis pārdot apģērbu un kļuvis par publisku uzņēmumu. 2001. gadā Maedzava pasludināja pārtraukumu savā mūzikas karjerā. 2004. gadā Start Today atvēra apģērbu mazumtirdzniecības vietni Zozotown. 2010. gadā Start Today iekļuva Tokijas Fondu biržas Mothers indeksā. Līdz 2012. gadam Start Today tika uzskaitīts Tokijas Fondu biržas pirmajā sadaļā. Maezawa atkāpās no ZoZo vadības 2019. gada septembrī pēc uzņēmuma 50,1 % akciju pārdošanas SoftBank par 3,7 miljardiem ASV dolāru (400 miljardiem jēnu). Viņš arī pārdeva 30 % no savas personiskās ZoZo daļas uzņēmumam Yahoo Japan.
Korjukivkas rajons
Korjukivkas rajons (uk) ir Ukrainas administratīvā iedalījuma vienība Čerņihivas apgabala ziemeļaustrumos. Robežojas ar Čerņihivas apgabala Semeņivkas rajonu ziemeļos, Novhorodas-Siverskas rajonu austrumos, Sosnicjas rajonu dienvidaustrumos, Menas rajonu dienvidos un Snovskas rajonu rietumos, kā arī Krieviju ziemeļrietumos.
Jūsaku Maedzava
Laikmetīgās mākslas fonds
Jūsaku Maedzava ir Tokijā bāzētā Laikmetīgās mākslas fonda dibinātājs, kuru viņš izveidoja 2012. gadā ar mērķi "atbalstīt jaunos māksliniekus kā nākamās paaudzes laikmetīgās mākslas pīlāru". Laikmetīgās mākslas fonds rīko līdzekļu vākšanu divreiz gadā. 2016. gada maijā Maedzava piesaistīja ievērojamu mediju uzmanību ar rekordlielu pirkuma cenu, izsolē par 57,3 miljoniem dolāru nopērkot Žana Mišela Baskjas 1980. gada gleznu Untitled (velns), un 2017. gada maijā atkal laužot rekordu, par 110,5 miljoniem dolāru nopērkot vēl vienu tā paša mākslinieka 1982. gada darbu Untitled (galvaskauss).
Ivone Mojsēsa
Biogrāfija
No 1960. gadu beigām līdz 1970. gadu beigām bijusi viena no vadošajām Brazīlijas šahistēm. Brazīlijas sieviešu šaha čempionātos izcīnījusi 3 zelta (1969, 1970, 1973) un 4 sudraba (1967, 1968, 1976, 1977) medaļas. Pārstāvējusi Brazīlijas komandu Pasaules šaha olimpiādēs, kurās piedalījusies 2 reizes (1972—1974), un individuālajā vērtējumā izcīnījusi sudraba (1974) medaļu.
Jūsaku Maedzava
Kosmiskie lidojumi
2018. gada 17. septembrī tika paziņots, ka Jūsaku Maedzava būs pirmais komercpasažieris, kas veiks lidojumu ap Mēnesi. Viņš lidotu kosmosa kuģī SpaceX Starship, kas tiek izstrādāts kopš 2017. gada. Lidojums notiktu ne agrāk kā 2023. gadā, un tā ilgums būtu gandrīz sešas dienas. Sākotnēji Maedzava bija iecerējis ņemt līdzi sešus līdz astoņus māksliniekus kā daļu no mākslas projekta ar nosaukumu #dearMoon. 2021. gada martā Maedzava tomēr mainīja plānus par saviem līdzbraucējiem.
2021. gada 13. maijā kosmiskā tūrisma uzņēmums Space Adventures paziņoja, ka 2021. gada decembrī Jūsaku Maedzava dosies ceļojumā uz Starptautisko kosmosa staciju (SKS) ar Krievijas kosmosa kuģi Sojuz, un viņam pievienosies viņa asistents Jodzo Hirano, kurš dokumentēs miljardiera gaitas kosmosā.
Jūsaku Maedzavas kosmiskais lidojums sākās 2021. gada 8. decembrī, kosmosa kuģī Sojuz MS-20 dodoties Krievijas 20. viesekspedīcijā uz SKS. Kosmosa kuģa apkalpē bija komandieris Aleksandrs Misurkins un otrs kosmiskā lidojuma dalībnieks, Jūsaku Maedzavas asistents Jodzo Hirano. 20. decembrī viņi atgriezās uz Zemes, lidojumā pavadot 11 dienas 19 stundas 35 minūtes.
Kosmisko lidojumu kopsavilkums:
Kārlis Līdaks
Kārlis Līdaks (dzimis Rīgā, miris  Noriļskā ) bija diriģents, komponists, vijolnieks un mūzikas pedagogs.
Dzīves laikā sakomponējis 59 melodijas, no tām 32 vai 33 jauktā kora dziesmas, 17 sieviešu kora dziesmas, 9 vīru koru dziesmas, 2 solo dziesmas, vienu trio balsij, vijolei un klavierēm. Daļai šo dziesmu ir ļoti līdzīga melodija ar atšķirīgiem tekstiem. Dziesmas tulkotas arī krieviski un portugāliski, joprojām tiek latviešu baptistu dziedātas Brazīlijā.
Dzīvesgājums
No bērnības mācījies vijoles spēli pie sava brālēna Alfrēda, pašmācības ceļā apguvis balalaiku un mandolīnu. 14 gadu vecumā viņš uzņēmās vadīt Āgenskalna baptistu draudzes svētdienas skolas kori, bet 2 gadus vēlāk kļuva šīs draudzes kora vadonis.
17 gadu vecumā Kārlis Līdaks bijis gados jaunākais 1910. gada V Vispārējo latviešu dziesmu svētku kordiriģents. 12 gadus, ar pārtraukumu kara laikā no (1915-1917), kad viņš savukārt noorganizēja bēgļu kori Maskavā, K. Līdaks darbojās Āgenskalna draudzē.
1919. gadā mobilizēts Padomju Latvijas armijā, no kuras pēc diviem mēnešiem dezertējis un pārgājis dienēt Latvijas armijā. 1923. gadā Līdaks pārgāja kā diriģents uz semināra draudzi, kurā ar vairākiem pārtraukumiem strādāja līdz 1941. gadam. 1923. gadā Latvijas valsts konservatorijā viņš ieguva vidusskolas dziedāšanas skolotāja tiesības, pēc tam 15 gadus darbojās kā skolotājs baptistu seminārā.
Smalklapu auzene
Smalklapu auzene (la) ir graudzāļu dzimtas lakstaugs. Tā dabiskās izplatības areāls ir Eiropā, uz dienvidiem-dienvidrietumiem no Latvijas, aug smiltājos un sausos priežu mežos. Latvijā šī suga ir ļoti rets (varbūt arī nepietiekami izpētīts) taksons. Suga līdzīga aitu auzenei (Festuca ovina).
Zeltstarītes
Zeltstarītes (la) ir ģints liliju dzimtā, kura savvaļā ir sastopama galvenokārt Eirāzijā, taču dažas sugas ir Ziemeļāfrikā un Ziemeļamerikā.
Ģintī ir klasificētas vairāk nekā 200 sugas, no kurām Latvijā ir sastopamas:
Strazdiņš
Strazdiņš (sieviešu dzimtē Strazdiņa) ir latviešu cilmes uzvārds, kas radies no vārda „strazds” pamazināmās formas vai vietvārda Strazdiņi. Cilvēki ar šo uzvārdu:
Gaku Šibasaki
Gaku Šibasaki (ja; dzimis ) ir japāņu futbolists, bijis Japānas futbola izlases dalībnieks.
Nacionālā izlase
!Kopā||13||3
F-16 Fighting Falcon
General Dynamics (tagad Lockheed Martin) F-16 Fighting Falcon ir iznīcinātājs, ko ASV gaisa spēku vajadzībām izstrādāja General Dynamics. Kopš ražošanas uzsākšanas 1976. gadā ir izgatavoti vairāk kā 4500 eksemplāri. Lai arī ASV gaisa spēki ir pārstājuši F-16 iepirkumus, to turpina ražot eksporta tirgiem. 1993. gadā General Dynamics pārdeva savu lidmašīnu ražošanas biznesu Lockheed Corporation, kas vēlāk pārtapa Lockheed Martin.
Maksims Tanks
Maksims Tanks (be, īstajā vārdā Jevhens Skurko (be), dzimis, miris ) bija baltkrievu tautības PSRS dzejnieks, tulkotājs un žurnālists.
Dzīvesgājums
Dzimis zemnieku ģimenē. 1914. gadā, glābjoties no Pirmā pasaules kara, ģimene devās bēgļu gaitās uz Maskavu, kur nodzīvoja līdz 1922. gadam. Kad Krievijā sākās bada krīze, ģimene atgriezās dzimtajā ciemā, kas saskaņā ar Rīgas miera līgumu bija kļuvis par Polijas daļu.
1928. gadā pievienojās pagrīdes komjauniešu organizācijai, studējot Radaškoviču skolā. Neskatoties uz labiem vērtējumiem skolā, 1929. gadā viņš kopā ar vairākiem citiem skolēniem tika izslēgts no skolas par piedalīšanos protestā pret baltkrievu skolu slēgšanu. Par piedalīšanos studentu protestos viņš tika izslēgts arī no savas nākamās skolas Viļņā.
1930. gadu sākumā piedalījās baltkrievu pagrīdes komunistu darbībā, rakstot Baltkrievijas un Polijas pagrīdes izdevumiem. 1932. gadā tika arestēts un ievietots Lukišķu cietumā.
1932. gada beigās nelikumīgi šķērsoja Padomju Savienības robežu un pievienojās Baltkrievijas pagrīdes grupai Minskā, kur vēlāk viņu arestēja padomju varas iestādes. Viņu nopratināja NKVD darbinieki un izsūtīja atpakaļ uz Poliju. Pēc atgriešanās bija nelikumīgās Rietumbaltkrievijas Komunistiskās partijas jaunatnes nodaļas aktīvists, darbojās Viļņā un Navahrudakā. Par savu darbību vairākas reizes tika arestēts un divus gadus pavadīja cietumā.
1936. gadā tika pieņemts Rietumbaltkrievijas Komunistiskās partijas rindās.
Pēc PSRS veiktās Rietumbaltkrievijas aneksijas strādāja par kultūras žurnālistu un bija Viļejkas izglītības administrators. Lielā Tēvijas kara sākumā evakuēts uz Saratovu, vēlāk tika nosūtīts uz Brjanskas fronti, lai strādātu par vairāku padomju izdevumu reportieri.
No 1945. līdz 1948. gadam strādāja par redaktoru satīriskajā žurnālā Vožik. No 1948. līdz 1966. gadam bija baltkrievu literārā žurnāla Полымя galvenais redaktors.
No 1940. gadu beigām ieņēma dažādus vadošus amatus Baltkrievijas PSR likumdošanas sistēmā. No 1947. līdz 1971. gadam bija Baltkrievijas PSR Augstākās Padomes deputāts, no 1963. līdz 1971. gadam bija tās priekšsēdētājs. No 1969. līdz 1989. gadam bija PSRS Augstākās Padomes deputāts.
Pēc Baltkrievijas neatkarības iegūšanas atzina sevi par Baltkrievijas balti-sarkani-baltā karoga atbalstītāju. 1995. gadā iebilda pret pretrunīgi vērtēto Baltkrievijas nacionālo simbolu maiņu, kuru organizēja prezidents Aleksandrs Lukašenko.
Miris 1995. gada 7. augustā Minskā.
Daiļrade
Tulkojis no krievu, ukraiņu, poļu, lietuviešu, latviešu un bulgāru valodām. No latviešu valodas tulkojis Jāņa Sudrabkalna darbus.
Limbažu pils
Limbažu viduslaiku pils bija viena no Rīgas arhibīskapu rezidences vietām 14.-16. gadsimtā.
Vēsture
1558. gadā Livonijas kara laikā pili ieņēma un pilsētu nopostīja Ivana IV karaspēks, jau 1560. gadā pilsētas mūri bijuši atjaunoti, bet 1567. gadā tos izpostīja zviedru karaspēks. 1575. gadā pili un pilsētu atkal ieņēma krievi, bet 1579. gadā Limbažu pili atguva Polijas-Lietuvas kopvalsts karaspēks. 1582. gada Jamas Zapoļskas miera līgumā tā nodēvēta par Limbažu pilsnovada citadeli, no 1582. gada pilī uzturējās Pārdaugavas hercogistes Pērnavas vaivadijas Limbažu stārasts ("vecākais"). 1600. gadā Poļu-zviedru kara laikā pilsētu ieņēma zviedri, 1601. gadā to atguva poļi, 1602. gadā atkal zviedri, kas stratēģisku apsvērumu vadīti, nojauca pilsētas mūrus un izpostīja pili. 1621. gadā zviedru karalis Gustavs II Ādolfs karā izpostīto Limbažu pili kopā ar apkārtējām zemēm uzdāvināja Rīgas pilsētai.
17.- 18. gadsimtā pils atliekas tika pārbūvētas saimnieciskām vajadzībām. Pils tika izmantota kā labības noliktava.
Mūsdienās
Saglabājusies pils dienvidu korpusa ārējā siena un piebrauktuve, kas izveidota 19. gadsimtā no pils mūrgružiem. Pilsdrupas labiekārtotas un iekonservētas 2000. gadā.
Ludvigs Putniņš
Ludvigs Vilhelms Putniņš (dzimis, miris ) bija latviešu hokejists un futbolists, Latvijas hokeja un futbola izlašu dalībnieks. ASK Rīga sastāvā trīs reizes kļuvis par Latvijas čempionu.
FK ASK Rīga sastāvā spēlējis arī futbolu. 1938. un 1939. gadā trīs pārbaudes spēles aizvadījis Latvijas futbola izlase sastāvā.
Otrā pasaules kara laikā mobilizēts Latviešu leģionā. 1945. gadā kritis Vācijas teritorijā.
Juras laikmeta parks 2
"Juras laikmeta parks 2" (en) ir 1997. gadā iznākusi Amerikas Savienoto Valstu kinofilma. Tā ir viena no Stīvena Spīlberga piedzīvojumu zinātniskās fantastikas kinofilmām un otrā "Juras laikmeta parka" sērijas filma.
Filma ir par dinozauriem. Četrus gadus vēlāk pēc notikumiem, kas tika atainoti pirmajā filmā "Juras laikmeta parks", Džons Hemonds (atveido Ričards Atenboro) konstatē, ka Juras parkā ir vēl viena daļa. Dinozauri ir dzīvojuši vieni paši, un nav bijis cilvēku, kas tos kontrolētu.
Aigars Mironovičs
Aigars Mironovičs (dzimis 1976. gada 3. janvārī) ir bijušais latviešu hokejists, aizsargs. Karjeras lielāko daļu aizvadījis Latvijas čempionāta komandās Rīgas "Pārdaugava" un HK Rīga 2000, kļuvis par pieckārtēju Latvijas čempionu.
Marija del Pino Garsija Padrona
Marija del Pino Garsija Padrona (es; dzimusi ) ir Spānijas šahiste.
Aigars Mironovičs
Spēlētāja karjera
1992.—93. gada sezonā Mironovičs spēlēja Rīgas "Pārdaugava" otrajā sastāvā Latvijas čempionātā. Nākamajā sezonā aizvadīja trīs spēles komandas pamatrindās Starptautiskajā hokeja līgā, paralēli kopā ar Rīgas "Hokeja Centrs" izcīnot savu pirmo Latvijas čempiona titulu. 1995.—96. gada sezonu aizvadīja Rīgas "Juniors" sastāvā Austrumeiropas hokeja līgā.
Marija del Pino Garsija Padrona
Biogrāfija
No 1970. gadu vidus līdz 1980. gadu vidum bijusi viena no vadošajām Spānijas šahistēm. Spānijas sieviešu šaha čempionātos izcīnījusi 2 zelta (1980, 1983) un 4 sudraba (1975, 1977, 1982, 1984) medaļas.
Aigars Mironovičs
Spēlētāja karjera
No 1997. līdz 2001. gadam Mironovičs spēlēja dažādos Ziemeļamerikas klubos WCHL, WPHL un CHL līgās, taču tad pievienojās HK Rīga 2000. HK Rīga 2000 sastāvā no 2004. līdz 2007. gadam izcīnīja vēl četrus Latvijas čempiona titulus. Kopā ar komandu spēlēja gan Austrumeiropas hokeja līgā, gan Baltkrievijas Ekstralīgā.
Marija del Pino Garsija Padrona
Biogrāfija
Pārstāvējusi Spānijas komandu Pasaules šaha olimpiādēs, kurās piedalījusies 5 reizes (1974-1982). Komandu vērtējumā izcīnījusi bronzas (1976) medaļu, bet individuālajā vērtējumā izcīnījusi sudraba (1974) medaļu.
Kopš 1987. gada vairs nepiedalās šaha turnīros.
Aigars Mironovičs
Spēlētāja karjera
No 2007. līdz 2009. gadam divas sezonas aizvadīja ASK/Ogre rindās. Izlaidis 2009.—10. gada sezonu, 2010.—11. gada sezonā spēlēja HK Zemgale rindās, taču tad noslēdza spēlētāja karjeru.
Latvijas hokeja izlases rindās debitēja 1996. gadā un kopumā tās sastāvā aizvadījis 29 spēles. Junioru vecumā spēlēja Pasaules čempionātā junioriem, kā arī divos Eiropas čempionātos U-18 jauniešiem.
MFK Zemplín Michalovce
MFK Zemplín Michalovce a.s. ir Slovākijas futbola klubs no Mihalovces. Dibināts 1912. gadā, pašlaik spēlē Slovākijas Superlīgā.
Korjukivka
Korjukivka (uk) ir pilsēta Ukrainas ziemeļaustrumu daļā, Čerņihivas apgabala dienvidos, Korjukivkas rajona centrs.
Vēsture
Rakstos zināma no 1657. gada kā apdzīvotā vieta Hetmanščinā, kas bija Krievijas autonoms apgabals. Pēc Oktobra revolūcijas ietilpa Ukrainas PSR. Otrā pasaules kara laikā no 1941. gada 5. septembra līdz 1943. gadam atradās vācu okupācijā. Otrā pasaules kara laikā Korjukivkas apkaime bija padomju partizānu kustības centrs. Naktī uz 1943. gada 27. februāri ciematam uzbruka padomju partizānu vienība, sagraujot ungāru garnizonu un atbrīvojot ieslodzītos. Atriebjoties, 1943. gada 1. un 2. martā vācu, ungāru un ukraiņu daļas Korjukivku faktiski iznīcināja, nodedzinot 1290 mājas un nogalinot apmēram 6700 iedzīvotāju, kas ir viena no lielākajām vienas dienas masu slepkavībām Otrā pasaules kara laikā. 1958. gadā Korjukivkai tika piešķirtas pilsētas tiesības. No 1991. gada — neatkarīgās Ukrainas sastāvā.
Purvāja ciesa
Purvāja ciesa (la) ir graudzāļu dzimtas suga, kura ir plaši sastopama Eirāzijā, galvenokārt Eiropas ziemeļu, centrālajā un austrumu daļā, kā arī Rietumsibīrijā. Suga ir bieži sastopama arī visā Latvijas teritorijā, kur grupas un audzes aug dažādos pārmitros biotopos: lapkoku mežos, pļavās, purvu apmalēs un gar ūdenstilpēm.
Apraksts
Purvāja ciesa ir daudzgadīgs, 60—150 cm garš lakstaugs. Tam ir stāvs stiebrs stāvs, kurš zem ziedkopas ir raupjš. Lapas ir 0,3—0,6 cm šauras, ar īsiem matiņiem vai gandrīz kailas, plakanas. Lapas apakšpuse ir mazliet spīdīga, tās maksts ir gandrīz līdz pamatam šķelta, bez austiņām. Lapas mēlīte ir strupa, īsāka nekā lapas platums. Ziedi ir 8—20 cm garā, skrajā skarā. Skaras zari ir stāvi. Vārpiņas ir 0,5—0,7 cm garas, tām bieži ir violeta nokrāsa. Ārējā zieda plēksne ir puscaurspīdīga, plēvjaina, plati lancetiska. Akots ir īss, atrodas plēksnes augšējā trešdaļā. Kallusa matiņi ir gari, aptuveni ārējās zieda plēksnes garumā. Auglis ir sīks grauds. Zied no jūnija līdz augustam.
Lūnjas pagasts
Lūnjas pagasts (et) ir viena no 8 Igaunijas Tartu apriņķa pašvaldībām tā centrālajā daļā. Pašvaldībā ietilpst 1 lielciemi (Lūnja) un 20 ciemi. Izveidots 1991. gadā. Robežojas ar Tartu pagastu ziemeļos, Peipsisēres pagastu ziemeļaustrumos, Kastres pagastu dienvidos, kā arī Tartu pilsētas pašvaldību rietumos.
Cērtene
Cērtene (arī Abulstrauts) ir Drandas kreisā krasta pieteka Smiltenes novadā.
Izteka - uz rietumiem no Lembja. Tek austrumu-ziemeļaustrumu virzienā. Caurtek Cērtenes dzirnavezeram. Ietek Drandā uz dienvidiem no Klievezera. Cērteni šķērso valsts autoceļš V234 (Smiltene–Rauna), tās krastos atrodas Vidzeme un Smiltenes pilsētas Cērtenes rajons.
Artūrs Krūmiņš
Artūrs Krūmiņš (dzimis, miris ) bija latviešu arhitekts.
1900. gadā beidzis mācības Nikolaja ģimnāzijā Rīgā. Strādājis par mājskolotāju Maskavā, tāpat studējis Karlsrūes Tehniskajā augstskolā no 1905. līdz 1906. gadam. 1907. gadā absolvējis Rīgas Politehniskā institūta Arhitektūras nodaļu. Pēc tam sācis strādāt Maskavā (līdz 1920. gadam) Cindeļa manufaktūras būvbirojā. 1920. gadā kļuva par docētāju Latvijas Universitātes Arhitektūras fakultātē, 1940. gadā — profesoru. No 1936. līdz 1940. gadam vadījis Latvijas pilsētu izbūves komisiju. Ir vairaku ēku projektu un pārbūves projektu autors. Nodarbojies ar Latvijas arhitektūras vēstures pētīšanu. Ir vairāku grāmatu autors vai līdzautors. Sarakstījis vairāk nekā 1200 rakstus Latviešu konversācijas vārdnīcai. 1903. gadā ir sarakstījis libretu Alfrēda Kalniņa operai "Baņuta", par ko saņēmis Rīgas Latviešu biedrības Mūzikas nodaļas godalgu. Vēl ir sarakstījis libretu otrajai Kalniņa operai "Salinieki".
1945. gadā kļuva par Latvijas Arhitektu savienības biedru. 1934. gadā Krūmiņam tika piešķirts ceturtās šķiras Triju Zvaigžņu ordenis.
1962.—1963. gada Eiropas kausa sezona
1962.—1963. gada Eiropas kausa sezona bija Eiropas spēcīgākā futbola klubu turnīra 8. sezona. Sezona ilga no līdz. Finālspēle norisinājās Vemblija stadionā Londonā.
Par Eiropas kausa uzvarētājiem pirmo reizi kļuva Itālijas klubs AC Milan, kas finālā uzvarēja pēdējo divu gadu čempioni, Portugāles klubu Benfica ar rezultātu 2–1. AC Milan kļuva par pirmo Itālijas klubu, kas ir uzvarējis turnīrā.
Šī bija pirmā reize, kad turnīrā piedalījās komanda no Albānijas. Par turnīra rezultatīvāko spēlētāju kļuva Žuzē Altafīni no AC Milan.
Geitens Mataraco
Geitāno Džons "Geitens" Mataraco III (en; dzimis ) ir amerikāņu aktieris.
Savu karjeru uzsāka Brodvejas mūziklos Priscilla, Queen of the Desert un "Nožēlojamie" (Les Misérables). Plašāku atpazīstamību ieguva ar Dastina Hendersona lomu Netflix zinātniskās fantastikas šausmu seriālā Stranger Things un Netflix šova Prank Encounters vadīšanu.
Valkyrie Limited
Valkyrie Limited ir Latvijas dokumentālā filma, kas izdota 2009. gadā. Filmas režisors ir Dāvis Sīmanis jaunākais.
Takaši Usami
Takaši Usami (ja; dzimis ) ir japāņu futbolists, bijis Japānas futbola izlases dalībnieks. Kopš 2019. gada Usami otro reizi pārstāv Japānas J1 League komandu Osakas "Gamba" un pilda arī komandas kapteiņa funkcijas.
Nacionālā izlase
!Kopā||27||3
Huans Antonio Fleča
Huans Antonio Fleča Džannoni (es; dzimis ) ir Argentīnā dzimis bijušais profesionālais Spānijas šosejas riteņbraucējs, kura profesionālā karjera ilga no 2000. līdz 2013. gadam. Flečam piemita klasiku speciālista un agresīva braucēja slava, viņš bieži iesaistījās atrāvienos. Viņa lielākie panākumi ir uzvara 2003. gada Tour de France posmā, uzvaras divās vairs neesošās klasiskajās sacensībās Züri-Metzgete un Giro del Lazio 2004. gadā un Omloop Het Nieuwsblad 2010. gadā. Viņš ir plašāk zināms arī ar vairākām augstām vietām svarīgās viendienas sacensībās, īpaši Parīze—Rubē, kur viņš pirmajā desmitniekā finišēja astoņas reizes, bet uzvarēt viņam neizdevās. Lielajās tūrēs viņš bieži darbojās gregari lomā.
Zemgales galīgā nopostīšana
Zemgales galīgā nopostīšana notika 1290. gadā. Heiligenbergas pils ordeņa garnizona karavīri neļāva zemgaļiem apsēt un nopļaut labības laukus un zemē iestājās bads. Rudenī viņi piespieda zemgaļus atstāt Dobeles un Raktes pilis un kopā ar Rīgas arhibīskapijas un kuršu karavīriem ilgstoši aplenca Sidrabenes pili. Zemgaļi izlēma atstāt savu zemi un to lielākā daļa pārcēlās uz Lietuvas dižkunigaitijas zemēm.
Atskaņu hronikas vēstījums
Pavasarī zemgaļi vēlējās apart zemi un iesēt labību, bet Heiligenbergas pils garnizona karavīru uzbrukumi to traucēja darīt. Tie sadalījās divos pulkos un atkal nodedzināja pilsētas ap Raktes un Dobeles pilskalniem, nogalināja vai sagūstīja to iedzīvotājus un atņēma viņiem lopus un mantu. Rudens pusē krustneši iznīcināja nobriedušās labības laukus un visā zemē izcēlās bads. Ordeņa karapulki negaidot uzbruka Dobelei no jūrmalas puses pa ziemeļu zemes ceļu un no jauna nopostīja pilsētu. Zemgaļi "kļuva pliki, nabagi un bēdas tā tos māca", ka viņi nolēma paši nodedzināt neieņemamo Dobeles pili un daļa devās uz Rakti, bet daļa tālāk uz Lietuvu. Tad ordeņa karapulki uzbruka Raktes pilskalnam, kas kādu laiku pretojās, bet ienaidnieki izdedzināja visu pils apkārtni, ka zemgaļiem "tur vairs dzīvot nepatika un turklāt vēl bads tos mocīja". Viņi pili pameta un par ķīlu atstāja savu mantu, bet Heiligenbergas komturs pēc ordeņa mestra rīkojuma pili nodedzināja. Visbeidzot ordeņa brāļi ar karakalpiem un vasaļiem ("leimaņiem") vairākas dienas aplenca Sidabrenes pili, kur bija "daudz varoņu brašu". Aplenkumā piedalījās arī Rīgas arhibīskapa un kuršu karapulki. Uzbrucēji nodedzināja pilsētu un zemgaļi "gauzdamies nu dziedāja bēdu dziesmas".
Sidrabes zemgaļu apspriedē tad tika nolemts, ka tas saimes, kas "kas sadzīvot ar brāļiem māk", patvērās pilī, bet pārējie atstāja Sidabrenes pili, aizgāja uz Lietuvu un "zaudēja tēvu mantojumu". Pilī palikušie sūtīja ziņnešus pie Mītavas komtura, kurus tas paturēja par ķīlniekiem un lūdza ordeņa mestra vietnieka padomu. Viņš sasauca ordeņa brāļu sapulci, kurā nolēma Sidabrenes pili nodedzināt. Uz turieni devās Mītavas komtura karapulks. Komturs devās pie pils vārtiem, kur "viņu mīļi apsveica un par mieru viņi norunāja". Tomēr zemgaļiem nācās pili atstāt, viņu pili nodedzināja un pašus aizveda gūstā uz Jelgavu. "Kad Sidabrene liesmās gruva, tad zeme apkārt tukša kļuva. Par to, kas tur bij noticis, neviens pēc tam nav runājis."
Saūda Arābijas administratīvais iedalījums
Saūda Arābijas administratīvo iedalījumu veido 13 mintakas. Mintakas sīkāk iedalās 118 muhāfazās.
Miķelis Žideļūns
Miķelis Žideļūns (dzimis Valmierā, Latvijā) ir latviešu aktieris. Kopš 2007. gada viņš strādā leļļu teātrī. Viņš arī ir filmējies dažās Latvijas filmās. Filmējies skatītajā filmā "Sapņu komanda 1935". Tēlojis vairāk nekā 20 izrādēs leļļu teātrī, kā arī citos teātros.
Absolvējis Rīgas 6. vidusskolu un Kultūras Akadēmiju. Spēlē ukuleli vokāli instrumentālajā ansamblī 7dēli. Patīk zvejot.
Sesto Sandžovanni
Sesto Sandžovanni (it,, lmo) ir komūna un pilsēta Itālijas ziemeļos, Lombardijā. Tā atrodas Milānas metropoles pilsētā, faktiski ir Milānas piepilsēta. Milānas metro ziemeļu stacija atrodas Sesto Sandžovanni. 2018. gada Sesto Sandžovanni dzīvoja 81,8 tūkstoši iedzīvotāju un tā ir septītā lielākā pilsēta Lombardijā.
Hasana tornis
Hasana tornis (fr; ar) ir nepabeigtas mošejas minarets Rabātā, Marokā. Torņa celtniecība tika uzsākta 1195. gadā un tam tika paredzēts kļūt par lielāko minaretu pasaulē kopā ar mošeju, kas arī bija paredzēta kā pasaulē lielākā. 1199. gadā nomira sultāns Abū Jusufs Jakubs al-Mansurs un mošejas celtniecība tika pārtraukta. Tornis sasniedza 44 metru augstumu, apmēram pusi no paredzētajiem 86 metriem. Arī pārējā mošeja bija nepabeigta — uzbūvētas vairākas sienas un 200 kolonnas. Tornis, kas būvēts no sarkana smilšakmens, kopā ar mošejas atliekām un mūsdienās celto Muhameda V mauzoleju veido svarīgu vēsturisko un tūrisma kompleksu Rabātā. Kāpņu vietā tornī ir izmantotas rampas. Tās būtu ļāvušas muedzinam tornī uzjāt ar zirgu, lai sauktu uz lūgšanām.
Jakubs al-Mansurs
Hasana torņa veidotājs Jakubs al-Mansurs bija Almohādu kalifāta, berberu musulmaņu impērijas Magribā un Ibērijā, pārstāvis.
Pasaules mantojuma statuss
Rabātas vēsturiskais centrs 1995. gada 1. jūlijā tika iekļauts UNESCO Pasaules mantojuma kandidātu sarakstā kultūras kategorijā. 2012. gadā tas tika atzīts par Pasaules mantojuma objektu.
Končita Martinesa
Konsepsjona ("Končita") Martinesa Bernata (es; dzimusi ) ir profesionālo karjeru beigusī spāņu tenisiste. Viņa bija pirmā spāniete, kura Vimbldonā ieguva sieviešu vienspēļu titulu (1994). Martinesa bija arī 1998. gada Austrālijas atklātā čempionāta un 2000. gada Francijas atklātā čempionāta vicečempione. 1995. gada oktobrī viņa sasniedza karjerā augstāko ranga 2. vietu un deviņus gadus bija gada beigās Top 10. Martinesa savas 18 gadus ilgās karjeras laikā izcīnīja 33 vienspēļu un 13 dubultspēļu titulus, kā arī trīs olimpiskās medaļas. 2020. gadā viņa tika uzņemta Starptautiskajā tenisa slavas zālē.
Pieckārtēja Fed kausa ieguvēja kā spēlētāja, Martinesa bija arī Spānijas Fed kausa komandas kapteinis no 2013. līdz 2017. gadam un Spānijas Deivisa kausa komandas kapteinis no 2015. līdz 2017. gadam, atvedot Deivisa kausa komandu atpakaļ augstākā līmeņa pasaules grupā.
Kalebs Maklaflins
Kalebs Redžinalds Maklaflins (en; dzimis ) ir amerikāņu aktieris. Plašu atpazīstamību ieguvis atvieidojot Lukasu Sinklēru Netflix zinātniskās fantastikas šausmu seriālā Stranger Things. Maklaflins savu karjeru uzsāka Brodvejā atveidojot jauno Simbu mūziklā "Karalis Lauva", kam sekoja nelielas lomas televīzijas seriālos. Pēc seriāla Stranger Things panākumiem, viņš filmējies filmās High Flying Bird (2019) un Concrete Cowboy (2020), kurā viņam bija galvenā loma. Piedalījies miniseriāla The New Edition Story (2017) un ieskaņojis vairākas lomas televīzijas animācijas seriālos.
Lhasa
Lhasa (, vai ;, ) ir prefektūras līmeņa pilsēta Ķīnā, Tibetas autonomā reģiona administratīvais centrs, bijusī Tibetas neatkarīgās valsts galvaspilsēta. Tā ir otra lielākā pilsēta pēc iedzīvotāju skaita Tibetes kalnienē aiz Sjininas, izvietojusies 3490 metrus virs jūras līmeņa un ir viena no lielpilsētām, kas pasaulē atrodas visaugstāk virs jūras līmeņa. 2015. gadā municipalitātē dzīvoja 903 tūkstoši iedzīvotāju, no kuriem aptuveni 80% ir tibetieši. Pašā pilsētas urbānajā daļā 2010. gadā bija 199159 iedzīvotāji.
Administratīvais iedalījums
Lhasas municipalitāte administratīvi sīkāk dalās 3 rajonos un 5 apriņķos. Čenguaņas rajons ir pilsētas apgabals, kas faktiski ir pati Lhasas pilsēta.
Staķu katoļu baznīca
<mapframe text="Staķu katoļu baznīca" width=260 height=260 zoom=19 > { "type": "ExternalData", "service": "geoshape", "ids": "Q16473015" } '''Staķu sv. Padujas Antonija baznīca''' (lt) ir 19. gadsimta sākumā uzbūvēts klasicisma stila Romas katoļu dievnams, kas atrodas Lietuvas dienvidrietumos, Tauraģes apriņķa Jurbarkas rajona pašvaldības Staķu ciemā. Reģiona nozīmes Lietuvas valsts kultūras piemineklis (unikālais kods — 33951).
Pamituves ciemā, kā līdz 1914. gadam sauca Staķus, ap 1750. gadu tika uzcelta kapela. 1821. gadā tika uzbūvēta mūsdienu baznīca. Līdz 1841. gadam tā bija Veļonas baznīcas filiāle. Līdz 1863. gadam pie baznīcas darbojās skola. 1871. gadā baznīca tika paplašināta. 1906. līdz 1907. gadam baznīcā par mācītāju kalpoja rakstnieks un publicists Jozs Tums (Vaižgants) (Juozas Tumas-Vaižgantas, 1869—1933). Baznīcā iebūvētas meistara A. Montvila ērģeles.
Emanuels fon Zīverss
Emanuels fon Zīverss  (de, ru, dzimis, miris ) bija Krievijas Impērijas galma virsmeisters, īstenais slepenpadomnieks un senators, Cēsu pilsmuižas, Blusumuižas, Dukuru muižas, Kārļumuižas īpašnieks un Cēsu alus darītavas izveidotājs.
Dzīvesgājums
Dzimis 1817. gada 27. aprīlī Vodolagu muižā Harkivas guberņā ģenerāļa Kārļa Gustava fon Zīversa un viņa sievas Helēnas, dzimušas Duņinas, ģimenē. 1821. gadā viņa tēvs mantoja Cēsu pilsmuižu un pārcēlās uz Latviju. Mācījās Bērzaines ģimnāzijā, vēlāk studēja Pēterburgā. No 1835. gada darbojās Krievijas Impērijas valsts dienestā, bija galma kambarjunkurs (1841), kambarkungs (1848), īstenais valsts padomnieks (1851). 1847. gadā viņš salaulājās ar Elīzi fon Koskulu, 1856. gadā mantoja Cēsu pilsmuižu. Viņš finansēja Igaunijas nacionālās glezniecības pamatlicēja Johana Kēlera studijas Pēterburgas mākslas akadēmijā, 1858. gadā Kēlera altārgleznu uzdāvināja Cēsu Jāņa baznīcai.
Pēc atgriešanās Cēsīs Emanuels fon Zīverss pabeidza sava tēva iesāktās pārbūves Cēsu Jaunajā pilī, tostarp iekārtojot arī pils bibliotēku no jauna uzceltajā Lademahera torņa augšējā daļā. Viņš bija arī Cēsu pilsētas domes deputāts, izcils mākslas pazinējs un atbalstītājs, līdz mūsdienām litogrāfiju veidā saglabājušies Zīversa zīmētie Cēsu pilsmuižas skati, kas ir apskatāmi Cēsu muzeja ekspozīcijā. 1884. gadā Sv. Jāņa baznīcā tika izveidotas logu vitrāžas ar Vidzemes bruņniecības ģerboņiem, arī Zīversu dzimtas ģerboni.
Miris 1909. gada 12. maijā Cēsīs, apglabāts dzimtas kapenēs pie Cēsu Pareizticīgo Kristus apskaidrošanas baznīcas.
Cēsu pilsmuižas pārbūve
Emanuela fon Zīversa devums pilsmuižā vairāk saistās ar uzlabojumiem un modernizāciju:
Sahāras sīga
Sahāras sīga (Chlamydotis undulata) ir liela auguma sīgu dzimtas (Otididae) putns. Tai ir divas pasugas, no kurām viena sastopama Ziemeļāfrikā, bet otra Kanāriju salās.